gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl pt gl gl gl gl gl gl gl gl gl gl gl es ca fr so gl pt pt gl gl gl gl pt es gl gl fr gl fr en gl ceb en gl ca gl gl gl gl gl en pt ca gl gl gl
Acompañantes dos líderes mundiais presentes no cumio da OTAN visitaron o Teatro Real - G24
Segue tamén a axenda cultural programada para os acompañantes dos líderes mundiais que participan no cumio. Da man da raíña Letizia desfrutaron no Teatro Real dun ensaio da ópera Nabucco e dunha actuación do cantador Kike Morente.
O Teatro Real é o broche de ouro que pon fin á programación paralela ao cumio deseñada para entreter os acompañantes dos líderes mundiais. Tamén para ser un escaparate da riqueza cultural e gastronómica de España. Non só sol e praias.
Así mesmo o recoñece a primeira dama estadounidense, que agradece nun chío á raíña que lles mostrase a beleza de España. Jill Biden, que leva en Madrid dende o domingo, abandonou hoxe o país.
Un día máis a raíña Letizia exerceu de anfitrioa guiando os visitantes por unha institución que coñece moi ben, tanto pola súa actividade pública coma privada.
Primeiras damas, primeiros cabaleiros e acompañantes asistiron a un ensaio da ópera Nabucco de Verdi, que estará en cartel a partir do día 5. Visitaron os talleres de confección de vestiario e desfrutaron dunha interpretación sobre o escenario do cantador Kike Morente.
Tamén a gastronomía estivo presente esta última xornada cun almorzo saudable baseado na dieta mediterránea con produtos nacionais de temporada e cunha cata de aceites de oliva virxe.
Un programa de actividades que os levou en AVE ata Segovia para visitar a Granxa de San Ildefonso, onde desfrutaron con atención dunha exhibición de vidro soprado e visita a dúas das principais pinacotecas do mundo: o Museo Raíña Sofía, onde se fotografaron ante o Guernica e despois xantaron, para finalizar o día no Museo do Prado entre obras de Velázquez, Goya, Tiziano ou Rubens.
Scholz apoia na Coruña o gasoduto a través dos Pireneos
Pedro Sánchez e Olaf Scholz dan comezo ao cumio hispano-alemán da Coruña
A Coruña prepárase para acoller o cumio hispano-alemán
A bandeira ucraína volve ondear en zonas onde Rusia celebrou pseudorreferendos
Contido con Xeográficas España .
O temporal de chuvia obriga suspender clases e pecha estradas en Valencia
O Goberno exhumará os restos de Queipo de Llano e Primo de Rivera
Carlos Saura, Goya de Honra 2023
Os orzamentos de 2023 chegan ao Congreso
Síguenos en redes sociais
Aviso legal e Política de Privacidade